Viete, prečo boli rozhnevaní duchovia Oravského hradu? Alebo čo znamená reťaz vernosti? Aký krutý bol Thurzo či nemilosrdný kastelán na tomto hrade? Čo vyveštila stará veštkyňa a prečo upadol do kliatby jeho hradný pán? Zaujíma vás, ako vznikli Kraľovany, Osádka, Zázrivá či Vavrečka a prečo začali v Párnici vyrábať papier a ako to bolo s chýrnymi oravskými plátenníkmi známymi svojím kvalitným plátnom široko-ďaleko? Prečo vzniklo v Zázrivej viac osád a že v Istebnom bol veľký rybník a na Kubínskej holi sa nachádzalo morské oko? O tom všetkom, ale aj všeličom inom si môžete prečítať v najnovšej knihe autora Petra Hubu s názvom Orava v povestiach.